Игелекле булыу – шәфҡәтле, иманлы, әхләҡле булыу, сабыр ғына һөйләшеү, мөләйем, ярҙамсыл булыу. Был сифаттар беҙгә борон-борондан, олатай-өләсәйҙәребеҙҙән мираҫ булып ҡалған. Тормошта күренгәнсә, игелекле булыу ул- ярҙамсыл булыу, кеше хәленә керә белеү, ситтәр хәсрәтенә һөйөнмәү. Һәр әсә балаһының күңеленә ошо сифаттарҙы- игелеклелек емештәрен һалырга тейеш. Игелекле кеше башҡа кешеләргә изгелек ҡылыусы зат. Тирә-яҡтағыларға яҡшылык эшләү һәр кемдең ҡулынан килмәй ул. Насарлыҡты ғына бик тиҙ эшләп була. Уның өсөн хатта уйларға ла кәрәкмәй

Изгелек күрһәтеү менән изгелекте тойоуҙың айырмаһы бар. Һәр ваҡыт, һеҙ изгелек эшләгән кешенең тормошонда нимә үҙгәргәнен аңларға тырышырға кәрәк . Йәғни, изгелек тыныс, аҡыллы, иң мөһиме, ысын күңелдән булырға тейеш.

Хәҙер йәмғиәттә изгелек, шәфҡәтлек, мәрхәмәтлек, хәстәрлек кеүек төшөнсәләрҙең әһәмиәте юғалыуға табан бара. Шуға күрә, 2018 Рәсәйҙә Ирекмәндәр йылы тип иғлан ителде. Заманалар үҙгәреп, кешеләр араһындағы үҙ-ара мөнәсәбәт бер аҙ алыҫлашып торған мәлдә тотош йылды ошо исем менән атауҙы бөтә халыҡ йылы ҡабул итте. Нимә генә тимә, һуңғы осорҙа әүәлдән килгән өмә, бер-береңә ярҙамлашыу кеүек төшөнсәләр тоноҡ­ланғандай, бөтә нәмәне бары аҡса менән генә үлсәй башланыҡ кеүек. Тап шуға ла халыҡ, айырыуса йәштәр күңелендә изгелек, ихласлыҡ орлоҡтары тәрбиәләгән волонтерлыҡ хәрәкәте һуңғы йылдарҙа йәнләнде. Төрлө сараларҙа йөҙҙәре балҡып, үтенесеңә ярҙам итергә әҙер торған йәштәрҙе күреп, күңел күтәрелә.

Мәҫәлән, бөгөн Рәсәйҙең 15 процент халҡы волонтерлыҡ эшендә ихлас ҡатнаша. Һорау алыуҙарҙа халыҡтың илле проценты бөгөндән уларҙың хәрәкәтенә ҡушылырға теләген белдергән. Республикала иһә 206 ойошма иҫәпләнә, 15 мең кеше үҙен ошо эшкә арнаған.

     Бөгөнгө көндә игелек эшләүселәр бик күп. Беҙҙең ауылда зәғиф балалар өсөн интернат бар. Унда балалар врачтар, тәрбиәселәр, уҡытыусылар ҡарамағында. Ололар иғтибарынан мәхрүм түгелдәр, әлбиттә. Шулай ҙа бындай балалар ихлас, эскерһеҙ ата-әсә һөйөүенә мохтаж. Зәғиф балаларға иғтибар етмәй. Был осраҡта ололарға ярҙамға мәктәп балалары килә , сөнки улар ундай балалар менән тиҙерәк бәйләнешкә инә, яҡшыраҡ аңлай ала. Шуға күрә беҙҙең мәктәптең волонтерҙар отряды ул балаларға конкрет ярҙам күрһәтергә, концерттар, уйындар ойошторорға ҡарар итте.

Был эште башҡарыр өсөн, беҙ шундай факттан сығып эш итергә тейешбеҙ: үҙенең ниндәй генә социаль ҡатламда булыуына ҡарамаҫтан, ауыр хәлгә эләккән кеше, йыш ҡына был ерҙә бәләм менән бер үҙем ҡапма-ҡаршы ҡалдым, тип хис итмәһен. Тирә-яҡта изгелек һәм яҡшылыҡ күп икәнлеген,күп кешеләрҙең һәм ойошмаларҙың ярҙам ҡулы һуҙа алыуын тойһон.

*Проекттың мөһимлеген дәлилләү.*

Социаль-психологик һәм социаль-педагогик ярҙам күрһәтеү менән бәйле булған “Ярҙамлашыр өсөн тыуған” проектына бәләкәй класс уҡыусыларын да йәлеп итеү, социаль мөһим бурысты хәл итергә мөмкинлек бирә:

1. Ирекле сара булараҡ шефлыҡ хәрәкәтен дауам итеү

Беҙҙең ирекле хәйриә командаһының миссияһы - йәмғиәтте әхлаҡи һәм физик яҡтҡан һауыҡтырыуҙа өлөш индереү , тирә яҡтағыларҙың ғүмерен яҡтыраҡ һәм сағыуыраҡ итеү. Аҡсалата ярҙам итергә беҙ бизнесмендар түгел, әлбиттә. Шулай ҙа.... Бәләкәй генә күстәнәстәр,сағыу китаптар, уҡыусылар менән аралашыу әйтеп бөтөрмәҫлек ҡыуаныс алып килә уларға.

**Проекттың маҡсаты:** Социаль мөһим эшмәкәрлеккә әҙер булыуға нигеҙләнеп, балаларҙа актив тормош һәм гражданлыҡ позициялары формалаштырыу.

*Проекттың бурысы:*

1.Ауыр хәлдә ҡалған балаларға системалы рәүештә ярҙам күрһәтеү;

2.Инвалид балаларға ҡарата ихтирамлы һәм иғтибарлы ҡараш тәрбиәләү;

3.Мәрхәмәтлек, изгелеклек, эскерһеҙлек, ихтиярлыҡ ҡиммәттәрен формалаштырыу;

*Проекттың маҡсатлы аудиторияһы:*

Проект зәғиф балаларға ярҙам күрһәтеүгә йүнәлтелгән.

*Планлаштырылған һөҙөмтәләр:*

1.мәктәптә төрлө акциялар үткәрергә

2.зәғиф балаларға реаль ярҙам күрһәтергә

|  |
| --- |
| **Көтөлгән һөҙөмтәләр:** |
| Социаль мөһим эшмәкәрлеккә 90% уҡыусыларҙы йәлеп итеү;  Системалы ярҙам күрһәтеү 80%-ҡа етергә тейеш;  “Хәүеф төркөмө” балаларының һанын кәметеү; |
|  |
| Киләһе йылдарға Волонтерлыҡ эшмәкәрлегенең үҫеш программаһын әҙерләү; |
| *Проектты тормошҡа ашырыу бер нисә этапты үҙ эсенә ала:*  1. Әҙерлек өлөшө;  2. Практик өлөшө;  3. Йомғаҡлау өлөшө;  ПРОЕКТ ЭШМӘКӘРЛЕГЕ БУЙЫНСА ЭШ ПЛАНЫНЫҢ ЭТАПТАРЫ: Диагностик - ғинуар, 2021 йыл, проект эшмәкәрлегенең башы.  Үҫеш осоро - март, 2021 йыл, практик ваҡыты  Аналитик - прогнозлау - апрель-май, 2021 йыл,проект эшмәкәрлегенең аҙағы.  I ЭТАП.  *Бурыс:  Мәғлүмәт йыйыу буйынса эштәр үткәреү.*  *Эш формаһы:*  1. Ярҙамға мохтаж зәғиф балаларҙың йәш үҙенсәлектәрен асыҡлау.  2.Уҡыусыларҙың мотивацияһын асыҡлау өсөн анкетирование үткәреү.  3. Проектта ҡатнашыусыларға теләүселәрҙең исемлеген төҙөү.  *Беренсе этапты башҡарыуҙа эш һөҙөмтәләре:*  *1. Теоретик:*  1.Социаль эшмәкәрлек буйынса әҙәбиәт һайлау һәм уны өйрәнеү;  2.Проектты тормошҡа ашырыу осорона ойошманың эш планын төҙөү  *2. Диагностик:*  1.Ойошмала эшләргә теләүселәр араһында инициатив төркөм асыҡлау;  2.Ауыр тормош хәлендә ҡалған балаларҙы күҙәтеү.  II ЭТАП. ПРАКТИК ЭШ  *Эш бурысы*:  *Ирекле шефлыҡ эшмәкәрлегенә уҡыусыларҙа ыңғай ҡараш формалаштырыу. Ауыр хәлдә ҡалғандарға ярҙам күрһәтеү.*  *Эш формаһы:*   1. Балалар менән осрашыу. 2. Презентациалар эшләү өсөн материалдар йыйыу   3.Бәләкәй класс уҡыусылары алдында класс сәғәттәре үткәреү  4. Изгелек акциялары  5. Уҡыусыларҙың эшмәкәрлеге тураһында яҙмаларҙы социаль селтәрҙә урынлаштырыу.  Икенсе этапты башҡарыу һөҙөмтәләре: *1. Практик:  “ Ысын йөрәктән” хәйриә акциялары үткәреү.*  Мәктәп волонтер отряды активистары ауырыу балалар өсөн бүләктәр әҙерләне.  Ата-әсәләр, уҡытыусылар, уҡыусылар ярҙамында бүләктәр йыйылды.  III ЭТАП. Йомғаҡлау  *Бурыс: эшләнгән эшкә йомғаҡ яһау*.  Отчет менән дөйөм йыйылышта сығыш яһау.  Эш формаһы:  1. Эшләнгән эш тураһында отчет.  2.Уҡыусыларҙың эшмәкәрлеген социаль селтәрҙә яҡтыртыу  3.Иң актив ойошма ағзаларын бүләкләү.  4. Уҡыусыларҙың эшмәкәрлектә ҡатнашыуҙа ҡәнәғәтләнеүен асыҡлау өсөн социологик һорау алыу.  5. Киләсәккә Ирекмәндәр отрядының эш планын төҙөү.  ПРОЕКТТЫҢ ПЕРСПЕКТИВАҺЫ:  1.” Ярҙамлашыр өсөн тыуған” социаль проектының йәшәү һәләтен асыҡлау;  2. Башҡа ойошмалар менән тәжрибә уртаҡлашыу ;  3. Ирекмәндәр эшмәкәрлеген интернет селтәрҙәрендә яҡтыртыу ;  4. Башҡа мәктәп уҡыусыларын да ирекмәндәр эшмәкәрлегенә йәлеп итеү . |

Ҡушымта





.

